CELEX: 62019CN0661
Language: hr
Date: 2019-09-06 00:00:00
Title: predmet C-661/19: Zahtjev za prethodnu odluku koji je 6. rujna 2019. uputio Handelsgericht Wien (Austrija) – flightright GmbH protiv Austrian Airlines AG

2.12.2019   
            
            
               HR
            
            
               Službeni list Europske unije
            
            
               C 406/13
            
         
      Zahtjev za prethodnu odluku koji je 6. rujna 2019. uputio Handelsgericht Wien (Austrija) – flightright GmbH protiv Austrian Airlines AG
      (predmet C-661/19)
      (2019/C 406/20)
      Jezik postupka: njemački
      
         Sud koji je uputio zahtjev
      
      Handelsgericht Wien
      
         Stranke glavnog postupka
      
      
         Tužitelj: flightright GmbH
      
         Tuženik: Austrian Airlines AG
      
         Prethodna pitanja
      
      Treba li članak 7. stavak 1. drugu rečenicu u vezi sa stavkom 4. Uredbe (EZ) br. 261/2004 Europskog parlamenta i Vijeća od 11. veljače 2004. o utvrđivanju općih pravila odštete i pomoći putnicima u slučaju uskraćenog ukrcaja i otkazivanja ili dužeg kašnjenja leta […] te o stavljanju izvan snage Uredbe (EEZ) br. 295/91 (1) tumačiti na način da je u slučaju prijevoza osoba zračnom linijom koja se sastoji od dvaju letova bez značajnijeg zadržavanja u transfernoj zračnoj luci za iznos prava na odštetu relevantna samo dužina druge dionice puta, ako je tužba podnesena protiv stvarnog zračnog prijevoznika koji je izveo drugu dionicu puta na kojoj je došlo do nepravilnosti a prijevoz na prvoj dionici puta izveo je drugi zračni prijevoznik?
      
         (1)  SL 2004., L 46, str. 1.